OpenLLM-France/wikimedia huggingface dataset:
# Elephas melitensis

Elephas melitensis és una espècie extinta d'elefant nan que visqué durant el Plistocè.
S'han trobat fòssils d'aquesta espècie a l'illa de Malta. Aquesta espècie, molt propera a Elephas falconeri però endèmica de Malta, era molt més petita que les espècies del continent. Alguns fòssils mostren que els adults no arribaven a mesurar un metre.
El seu avantpassat era probablement Elephas antiquus, un elefant de bosc que assolia tres metres d'alçada a la creu i que vivia en zones boscoses d'arreu d'Europa i part d'Àsia.
Durant les glaciacions, el nivell del mar era més baix que actualment i les illes estaven separades per distàncies menors o unides per istmes. Així, els elefants pogueren migrar a les futures illes; també són bons nedadors i haurien pogut nedar d'illa en illa sempre que no fossin grans distàncies. La fi de l'última glaciació europea i la fosa del gel feren pujar el nivell del mar, impedint que els animals continuessin circulant. En les espècies que originalment tenien una mida gran, l'aïllament geogràfic en absència de depredadors induí un fenomen evolutiu conegut com a "nanisme insular". Els elefants de les illes mediterrànies evolucionaren així vers espècies de mida més petita.
# Punta de les Rovires

La Punta de les Rovires és una muntanya de 652 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# 3 Stolen Cameras

3 camerat masroka, conegut pel títol internacional 3 Stolen Cameras és una pel·lícula documental saharaui, produïda per RåFILM i Équipe Média. És una coproducció sueca i espanyola realitzada en llengua àrab. Va ser estrenada el 2017 al festival DOK Leipzig, rebent el premi a millor documental curt. Originàriament estava previst que s'estrenara al Líban, però no va poder ser per pressions del govern marroquí.
El documental conta la història dels activistes d'Équipe Média i la seua lluita per documentar la situació viscuda al Sàhara Occidental i la seua relació amb el govern del Marroc. El títol fa referència als esforços dels activistes per protegir el seu material de gravació.

## Referències

* ↑ «3 Stolen Cameras». 1905hrff. [Consulta: 3 maig 2019].
* ↑ «Un documental mostra les violacions dels drets humans al Sàhara Occidental tot i les amenaces de censura». Nationalia. [Consulta: 27 desembre 2024].
* 1 2 «3 Stolen Cameras breaks Morocco's information blockade over Western Sahara». RaFILM, 11-12-2018. Arxivat de l'original el 2019-05-03. [Consulta: 3 maig 2019].
* ↑ «"3 Stolen Cameras" has been censored». Beirut Film Festival, 02-10-2017.
* ↑ Mansergas, Ana. «#OpiniónVP 'Tres cámaras robadas'». ValenciaPlaza, 16-02-2019.
# Tuc de Maria Casteràs

El Tuc de Maria Casteràs és una muntanya de 1.915 metres que es troba al municipi de Naut Aran, a la comarca de la Vall d'Aran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Les Roies

Les Roies és una serra del terme municipal d'Alt Àneu, a la comarca del Pallars Sobirà, dins de l'antic terme de Sorpe.
Assoleix una elevació màxima de 2.189,2 metres. Forma part del vessant septentrional de la vall de la Bonaigua, és a l'esquerra del Riu de la Bonaigua, al nord de la Bonaigua de Baix, a llevant de Sorpe i al sud-oest d'Àrreu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Les Roies en el seu entorn, a l'Institut Cartogràfic de Catalunya
# Cantó de Dreux-Oest

El cantó de Dreux-Oest és un cantó francès del departament d'Eure i Loir, situat al districte de Dreux. Té 8 municipis i part del de Dreux.

## Municipis

* Allainville
* Boissy-en-Drouais
* Crécy-Couvé
* Dreux (part)
* Garancières-en-Drouais
* Louvilliers-en-Drouais
* Montreuil
* Saulnières
* Vert-en-Drouais

## Història

Llista dels consellers generals successius :
| Data d'elecció | Identitat | Partit |
| 1960-1967 | Georges Rastel | RPR |
| 1982-1988 | René-Jean Fontanille | RPR |
| 1988-1994 | Maurice Ravanne | PS |
| 1994-2001 | Marie-France Stirbois | FN |
| 2001- | Jacques Lemare | RPR, després UMP |
| les dades anteriors no són pas conegudes ||||
# Punta del Pallars

La Punta del Pallars és una muntanya de 551 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Pic de Marimanya

El Pic de Marimanya, en occità Tuc de Marimanha, és una muntanya de 2.678 metres que es troba entre els municipis d'Alt Àneu, a la comarca del Pallars Sobirà, i de Naut Aran, a la comarca de la Vall d'Aran. És el pic de més elevació del Circ de Baciver.
Aquest cim està inclòs al llistat dels 100 cims de la FEEC amb el nom de Tuc de Marimanya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Lo Calbo

Lo Calbo és una muntanya de 2.291 metres d'altitud situada en el punt de trobada dels termes municipals de la Guingueta d'Àneu i de Vall de Cardós, a la comarca del Pallars Sobirà. Abans, però, era el lloc on es trobaven els termes d'Unarre, Jou i Estaon.
Es troba a l'extrem meridional de la Serra de Cerdanyís, al nord-oest del Pui de la Missa i a llevant del Cap de l'Escobedo.
Al cim podem trobar-hi un vèrtex geodèsic (referència 265068001). És dins dels límits del Parc Natural de l'Alt Pirineu.
Aquest cim està inclòs al llistat dels 100 cims de la FEEC amb el nom de Montcaubo (lo Calbo).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Cantó de Maintenon

El cantó de Maintenon és un cantó francès del departament d'Eure i Loir, situat al districte de Chartres. Té 20 municipis i el cap és Maintenon.

## Municipis

* Bailleau-Armenonville
* Bleury
* Bouglainval
* Chartainvilliers
* Droue-sur-Drouette
* Écrosnes
* Épernon
* Gallardon
* Gas
* Hanches
* Houx
* Maintenon
* Mévoisins
* Pierres
* Saint-Martin-de-Nigelles
* Saint-Piat
* Saint-Symphorien-le-Château
* Soulaires
* Yermenonville
* Ymeray

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Gilles | Divers droite |
| 1949-1976 | Guy Petitpas de La Vasselais | Divers droite |
| 1976-1985 | Jocelyne Petit | PS |
| 1985-1998 | René Gallas | UDF |
| 1998-2004 | Catherine Pes | PS |
| 2004- | Michel Deprez | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 13.162 | 15.070 | 18.163 | 22.367 | 26.716 | 29.779 | 31.576 |
| A partir de 1990: Població sense dobles comptes |||||||
# Banka Koper Slovenia Open 2009

El Torneig de Portorož 2009, també conegut com a Banka Koper Slovenia Open 2009, és un esdeveniment de tennis femení sobre pista dura que pertany als International tournaments de la WTA. La 5a edició del torneig es va celebrar entre el 20 i el 26 de juliol de 2009 al ŠRC Marina de Portorož, Eslovènia.

## Quadre individual femení

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | D. Safina | 6 | 6 | |
| Q | K. Pervak | 1 | 2 | | 1 | D. Safina | 6 | 6 |
| | M.E. Camerin | 4 | 7 | 6 | | M.E. Camerin | 3 | 0 |
| 7 | V. Duixévina | 6 | 5 | 0 | | | | | 1 | D. Safina | 6 | 6 |
| | O. Govortsova | 4 | 1 | | | | | | | A. Brianti | 4 | 3 |
| | A. Brianti | 6 | 6 | | | A. Brianti | 6 | 6 | | | | |
| | C. Pin | 6 | 6 | | 8 | P. Kvitova | 3 | 2 | | | | |
| 8 | P. Kvitova | 4 | 4 | | | | | | | | | | 1 | D. Safina | 6⁵ | 6 | 7 |
| 6 | L. Safarova | 5 | 6 | 3 | | | | | | | | | 5 | S. Errani | 7 | 1 | 5 |
| | S. Voegele | 7 | 2 | 6 | | S. Voegele | 6 | 6 | | | | |
| | R. De Los Rios | 6 | 6 | | | R. De Los Rios | 1 | 1 | | | | |
| 4 | R. Vinci | 3 | 4 | | | | | | | S. Voegele | 1 | 2 |
| 5 | S. Errani | 6 | 6 | | | | | | 5 | S. Errani | 6 | 6 |
| | K. Zakopalova | 1 | 1 | | 5 | S. Errani | 6 | 6 | | | | |
| WC | P. Martic | 6 | 6 | | WC | P. Martic | 1 | 1 |
| Q | V. Manasieva | 1 | 4 | | | | | |

## Enllaços externs

* Web oficial Arxivat 2007-09-25 a Wayback Machine.
Portorož :
2005
2006
2007
2008
2009
2010
2021
2022 :
Sony Ericsson WTA Tour 2009
< 2008
2010 > :
WTA Tour Championships, Doha  · WTA Tournament of Champions, Bali :
# Borda dera Casa des de Roy

Borda dera Casa des de Roy és una obra del poble de Gessa, al municipi de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Borda, de dos nivells d'alçada i amb coberta a dues aigües. La capièra es troba paral·lela a la paret d'oest. Al nivell inferior es troba un portal de pedra treballada (amplada: 1,95?m; alçada: 2,05?m) amb xamfrà. La llinda, composta per tres elements, està una mica corbada (com se sol fer en la primera meitat del segle xviii). L'element del mig està reaprofitat d'una llinda d'una finestra doble d'estil renaixentista posada cap per baix. Ho mostren els arcs falsos en punta i l'escut capgirat. Són del 17 (...) 46 que coincideix amb l'any de construcció de la casa i del portal. L'any està escrit en posició normal feta de la mateixa pedra de clau. Al desús del portal es va trobar una porta de paler (del segle XX) de fusta i al mateix nivell, més cap al sud, hi ha una finestra de pedra que reprodueix la mateixa corba de la llinda de la porta, més aquestes pedres de la volta no presenta un xamfrà.

## Referències

* ↑ «Borda dera Casa des de Roy». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Alí Mardan

Alí Mardan és el nom dels següents personatges:
* Alí Mardan (aventurer) (?- ~1213), sultà de Lakhanawati
* Ali Mardan Khan (? - 1753), cap dels bakhtiyar de Pèrsia
* Ali Mardan Khan Lur (segle xviii), wali de Luristan
* Ali Mardan Khan Shamlu (segle xviii), ambaixador persa del temps de Nadir Shah
# Puig Bandera

El Puig Bandera és una muntanya de 576 metres que es troba al municipi de Canet d'Adri, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuc de Pujastó

El Tuc de Pujastó és una muntanya de 2.016 metres que es troba entre els municipis de Bossòst, a la comarca de la Vall d'Aran i de Banhèras de Luishon a França.
Al cim podem trobar-hi un vèrtex geodèsic (referència 252058001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Montamara

La Montamara és una serra situada al municipi de Lladorre a la comarca del Pallars Sobirà. El seu cim culminant és el Tuc del Caubo, amb una elevació de 2.557 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Mainvilliers

El cantó de Mainvilliers és un cantó francès del departament d'Eure i Loir, situat al districte de Chartres. Té 5 municipis i el cap és Mainvilliers.

## Municipis

* Bailleau-l'Évêque
* Chartres (part)
* Lèves
* Mainvilliers
* Saint-Aubin-des-Bois

## Història

Llista dels consellers generals successius :
| Data d'elecció | Identitat | Partit |
| 1982-1992 | Jean Charpentier | PS |
| 1992-2004 | Jean-Jacques Châtel | PS |
| 2004- | Nicolas André | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 38.619 | 43.887 | 51.550 | 51.910 | 55.268 | 56.661 | 20.482 |
| A partir de 1990: Població sense dobles comptes |||||||
# Ruc maltès

El ruc maltès també conegut com a Hmar Malti és una raça de ruc originària de Malta. S'utilitzava com a bèstia de càrrega. La raça es va introduir als Estats Units i va contribuir a forjar la raça mammoth americà. El ruc maltès també es va introduir a Austràlia a mitjans dels anys vuitanta del segle passat. Actualment, només queden uns 50 ases maltesos al món.

## Referències

* ↑ «It's All Happening At The Mall ...: About the Breed: Maltese Donkey». Arxivat de l'original el 2018-08-24.
* ↑ Ltd, Allied Newspapers «The Mediterranean Peace Donkey at The Mdina Cathedral Contemporary Art Biennale» (en anglès). Times of Malta.

## Vegeu també

* Ruc català

## Enllaços externs

* El Guarà al Zoo de Barcelona Arxivat 2013-06-09 a Wayback Machine.
# Timidesa

La timidesa és un sentiment d'inseguretat, de temença, que experimenten algunes persones quan es relacionen amb companys, parlen amb altres persones, etc. La timidesa és freqüent en situacions desconegudes. Com que les persones tímides acostumen a evitar aquestes situacions, ja que els resulten incòmodes, la situació continuarà sent no coneguda, i per tant, la timidesa es perpetuarà. El detonant és variable.
De vegades, la timidesa sembla tenir el seu origen en una sensació d'ansietat. També s'ha observat que els caràcters més o menys introvertits poden estar determinats per l'entorn en què s'ha crescut. Un nen que es comporta amb timidesa davant de persones desconegudes, a mesura que les va coneixent, abandona el comportament tímid. Els tímids no experimenten el mateix grau de timidesa envers totes les persones. Per exemple, una mateixa persona que amb desconeguts adopta un comportament tímid, pot ser audaç i exuberant amb els seus amics. Un actor pot mostrar-se atrevit a l'escenari i transformar-se en tímid en una entrevista personal. Les persones tímides tendeixen a percebre la seva pròpia timidesa com un defecte, i molts d'ells se senten incòmodes per la timidesa. D'altra banda, moltes persones tímides són percebudes com a persones que saben escoltar i reflexionar abans de parlar. A més a més, l'audàcia, oposada a la timidesa, també té els seus propis problemes, com la impertinència i els comportaments inadequats. La timidesa no és sinònim d'introversió. Les persones introvertides opten per evitar relacions socials perquè relacionar-se amb moltes persones els resulta aclaparador. Les persones tímides temen aquestes situacions i opten per evitar-les, les defugen. La timidesa genera patiment. La persona tímida apama plenament les seves dificultats, però no troba solució per superar-les.

## Referències

* François Lelord, Christophe André: La fuerza de las emociones. Editorial Kairós, 2002
* Miller, Rowland S.: Perlman, Daniel.; Brehn, Sharon S.: Intimate Relationships. The McGraw-Hill Companies, Inc. 2007; 430.

## Enllaços externs

* Anatomia de la timidesa Arxivat 2010-09-26 a Wayback Machine.
* El preu de la timidesa Arxivat 2010-09-26 a Wayback Machine.
* Malalts de timidesa
# Puig de la Guàrdia (Llagostera)

El Puig de la Guàrdia és una muntanya de 245 metres que es troba al municipi de Llagostera, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuc dera Gireta

El Tuc dera Gireta és una muntanya de 2.593 metres que es troba entre els municipis de Naut Aran, a la comarca de la Vall d'Aran i França.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Muntanyeta de Besan

La Muntanyeta de Besan és una muntanya de 2.157 metres que es troba entre els municipis d'Alins i d'Esterri de Cardós, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó d'Écueillé

El cantó d'Écueillé és un cantó francès del departament de l'Indre, situat al districte de Châteauroux. Té 9 municipis i el cap és Écueillé.

## Municipis

* Écueillé
* Frédille
* Gehée
* Heugnes
* Jeu-Maloches
* Pellevoisin
* Préaux
* Selles-sur-Nahon
* Villegouin

## Història

Llista dels consellers generals successius :
| Data d'elecció | Identitat | Partit |
| 1945-1951 | Léon Bodin | RGR, després Divers gauche |
| 1945-1973 | Amédée Renault | PS |
| 1973-1985 | Henri Louet | RPR |
| 1992-2011 | Joël Bonjour | UMP |
| 2011- | Christian Simon | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 4.581 | 5.041 | 4.761 | 4.535 | 4.139 | 3.895 | 3.666 |
| A partir de 1990: Població sense dobles comptes |||||||
# Bao Xun

Bao Xun :
| Xinès tradicional: | Xinès tradicional: | 鮑勛 |
| Xinès simplificat: | Xinès simplificat: | 鲍勋 |
| Mandarí |
| Mandarí | Pinyin: | Bào xūn |
    En aquest nom xinès, el cognom és Bao (鮑).
Bao Xun (mort el 224) va ser un ministre servint a l'Estat de Wei durant el període dels Tres Regnes de la història xinesa. Va ser nomenat ministre pel senyor de la guerra Cao Cao en reconeixement pel seu difunt pare Bao Xin, que va morir lluitant contra els rebels del Turbant Groc. Bao Xun fou conegut per ser un ministre que obertament no dubtava en criticar a ningú pels seus errors, incloent al seu senyor. El successor de Cao Cao Cao Pi se sentia frustrat i enfadat amb Bao Xun pel seu caràcter tan obert, cosa que feu que degradara a Bao diverses vegades durant el seu regnat. Finalment, Cao Pi es va cansar de Bao Xun i ordenà el seu ajusticiament.

## Família

* Pare
** Bao Xin
* Oncle
** Bao Zhong (personatge de ficció)

## Vegeu també

* Llista de persones dels Tres Regnes
# Senecioneae

Senecioneae és una tribu de la subfamília de les asteròidies (Asteroideae). Inclou els gèneres següents:
* Abrotanella
* Acrisione
* Adenostyles
* Aequatorium
* Aetheolaena
* Antillanthus
* Arnoglossum
* Arrhenechthites
* Austrosynotis
* Barkleyanthus
* Bedfordia
* Bethencourtia
* Blennosperma
* Bolandia
* Brachyglottis
* Cacaliopsis
* Capelio
* Caucasalia
* Charadranaetes
* Chersodoma
* Cineraria
* Cissampelopsis
* Crassocephalum
* Cremanthodium
* Crocidium
* Culcitium
* Curio (gènere)
* Dauresia
* Delairea
* Dendrocacalia
* Dendrophorbium
* Dendrosenecio
* Dolichoglottis
* Dolichorrhiza
* Dorobaea
* Ekmaniopappus
* Elekmania
* Emilia
* Endocellion
* Erechtites
* Eriothrix
* Euryops
* Farfugium
* Faujasia
* Garcibarrigoa
* Graphistylis
* Gymnodiscus
* Gynoxys
* Gynura
* Haastia
* Hasteola
* Herodotia
* Hertia
* Homogyne
* Hubertia
* Iocenes
* Iranecio
* Ischnea
* Jacobaea
* Jessea
* Kleinia
* Lasiocephalus
* Leonis
* Lepidospartum
* Ligularia
* Ligulariopsis
* Lopholaena
* Lordhowea
* Luina
* Lundinia
* Mattfeldia
* Miricacalia
* Misbrookea
* Monticalia
* Nemosenecio
* Nesampelos
* Nordenstamia
* Oldfeltia
* Oresbia
* Othonna
* Packera
* Papuacalia
* Paragynoxys
* Parasenecio
* Pentacalia
* Pericallis
* Petasites
* Phaneroglossa
* Pittocaulon
* Pojarkovia
* Psacalium
* Pseudogynoxys
* Rainiera
* Robinsonecio
* Robinsonia
* Roldana
* Scrobicaria
* Senecio
* Sinacalia
* Sinosenecio
* Solanecio
* Steirodiscus
* Stilpnogyne
* Syneilesis
* Synotis
* Talamancalia
* Telanthophora
* Tephroseris
* Tetradymia
* Traversia
* Tussilago
* Werneria
* Xenophyllum
* Yermo
* Zemisia

## Referències

* ↑ Taxonomia
# Mikoš Rnjaković

Mikoš Rnjaković (Požega, 20 d'abril de 1964) va ser un ciclista iugoslau, d'origen serbi. Va guanyar diferents campionats nacionals tant en ruta com en contrarellotge, i va participar en els Jocs Olímpics de 1992.

## Palmarès en ruta

* 1985
** 1r a la Volta a Sèrbia
* 1990
** 1r a la Volta a Sèrbia
** Vencedor d'una etapa a la Setmana Ciclista Llombarda
* 1991
** 1r a la Volta a Sèrbia
* 1996
** 1r a la Volta a Sèrbia i vencedor d'una etapa
* 1997
** Campió de Iugoslàvia en contrarellotge
* 1999
** 1r a la Clàssica Belgrad-Čačak
* 2000
** Vencedor d'una etapa a la Volta a Iugoslàvia
* 2001
** Campió de Iugoslàvia en ruta
** Campió de Iugoslàvia en contrarellotge
** 1r a la Volta a Hongria
** Vencedor d'una etapa a la Volta a Egipte
* 2003
** Campió de Sèrbia i Montenegro en contrarellotge
* 2004
** Campió de Sèrbia i Montenegro en contrarellotge

## Palmarès en ciclocròs

* 2000
** Campió de Iugoslàvia en ciclocròs
* 2001
** Campió de Iugoslàvia en ciclocròs

## Referències

* ↑ «Mikoš Rnjaković» (en anglès). Museo del ciclismo. [Consulta: 31 desembre 2024].
* ↑ «Mikoš Rnjaković» (en anglès). olympedia. [Consulta: 31 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Puig de l'Esquella

El Puig de l'Esquella és una muntanya de 266 metres que es troba al municipi de Cassà de la Selva, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tuc des Armèros

El Tuc des Armèros és una muntanya de 2.534 metres que es troba al municipi de Vielha e Mijaran, a la comarca de la Vall d'Aran.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Muntanya de Sant Mauri

La Muntanya de Sant Mauri és una serra situada al municipi de Soriguera a la comarca del Pallars Sobirà, amb una elevació màxima de 1.525 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de La Châtre

El cantó de La Châtre és un cantó francès del departament de l'Indre, situat al districte de La Châtre. Té 19 municipis i el cap és La Châtre.

## Municipis

* La Berthenoux
* Briantes
* Champillet
* Chassignolles
* La Châtre
* Lacs
* Lourouer-Saint-Laurent
* Le Magny
* Montgivray
* Montlevicq
* La Motte-Feuilly
* Néret
* Nohant-Vic
* Saint-Août
* Saint-Chartier
* Saint-Christophe-en-Boucherie
* Thevet-Saint-Julien
* Verneuil-sur-Igneraie
* Vicq-Exemplet

## Història

Llista dels consellers generals successius :
| Data d'elecció | Identitat | Partit |
| 1945-1964 | André Chabenat | radical |
| 1964-1976 | Jean Toury | UDR |
| 1976-1982 | Jacques Chauvet | MRG. després Divers gauche |
| 1982-1994 | René Henriet | PS |
| 1994- | Serge Descout | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 13.027 | 14.464 | 13.611 | 13.493 | 13.325 | 13.257 | 13.591 |
| A partir de 1990: Població sense dobles comptes |||||||
# Baranis

Baranis (o al-Baranis) fou un dels dos grans grups amazics que pren el nom de l'ancestre Burnus. L'altre grup foren els Butr.
Segons Ibn Khaldun del grup formaren part set grans pobles: els Awraba, els Adjisa, els Azdadja, els Masmuda-Ghumara, els Kutama-Zawawa, els Sanhadja i els Hawwara. Dels tres últims grups la seva pertinença és discutida.
El seu lloc d'origen fou l'Aurès, el Constantinès del nord i les dues Kabílies. Quan es va produir la invasió àrab fou el cap dels Awraba, Kosayla, el que va agafar la direcció de la resistència però foren expulsats de l'Aurès a la mort del seu cap, i es van establir al nord del Marroc entre les muntanyes Zarhun i el riu Wargha. Des d'aquí alguns grups es van establir al llarg dels segles a altres llocs del Marroc, a Algèria i a la península Ibèrica.

## Enllaços externs

* al Baranis a Roberto Marín Guzmán, Sociedad, política y protesta popular en la España musulmana.
# Puig de Matxacuca

El Puig de Matxacuca és una muntanya de 308 metres que es troba entre els municipis de Santa Cristina d'Aro, a la comarca del Baix Empordà i de Llagostera, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya